Դերասանական մակարդակը զգալիորեն բարձրացնել Ռոբերտին հաջողվեց 15 տարեկանում, երբ նրան հրավիրեցին Բարնսի թատրոն (Barnes Theatre Club): Այնտեղ նա խաղաց «Macbeth», «Anything Goes», «Tess of the D’Urbevilles» ներկայացումներում: Առաջին դերը կինոյում Պատինսոնը խաղացել է 2004 թվականին (երկրորդական դեր «Նիբելունգի մատանին» ֆիլմում): Այդ շրջանում խաղացել է նաև «Ունայնության տոնավաճառ» ֆիլմում: Լայն ճանաչում նա ստացել է «Հարրի Փոթթերը և հրե գավաթը» ֆիլմում կատարած Սեդրիգ Դիգորի կերպարը մարմնավորելուց հետո: Ռոբերտ Պատինսոնի դերասանական կենսագրությունում բեկում է դարձել Ստեֆանի Մայերի գրքի հիման վրա նկարահանած «Մթնշաղ» ֆիլմը: Ֆիլմում Ռոբերտը մարմնավորել է Էդվարդ Կալլենին. վամպիրի, ով սիրահարվում է սովորական աղջիկ Բելլային (Քրիստեն Ստյուարտ): Ռոբերտը նաև նկարահանվել է Մայերի վեպերի հիման վրա նկարահանված մյուս՝ «Նորալուսին», «Խավարում», «Արևածագ» ֆիլմերում: